મોરબી શહેર અને જીલ્લામાં છેલ્લા એક પખવાડીયામાં લુંટના બે મોટા બનાવ બન્યા હતા જે પૈકીના એક બનાવમાં તો લોકોની સમયસર પોલીસને મદદ મળી ગઈ હતી જેથી કરીને પંજાબની કુખ્યાત ગેંગને મોરબીમાં પકડવામાં પોલીસને અણધારી સફળતા મળી ગઈ હતી જો કે, મોરબી શહેરના વાવડી રોડ ઉપર આવેલ સોમૈયા સોસાયટીમાં ઘરે જઈ રહેલા સિરામિક ઉદ્યોગપતિની આંખમાં મરચાની ભૂક્કી છાંટીને બાઈક ઉપર આવેલ બે અજાણ્યા શખ્સો ધોળા દિવસે રોકડા રૂપિયા ભરેલા થેલાની લુંટ કરીને તેના બાઈક ઉપર નાશી ગયા હતા જે બનાવની એ ડીવીઝન પોલીસ સ્ટેશને ખાતે ભોગ બનેલા ઉદ્યોગકાર દ્વારા ૧૫.૮૦ લાખ રૂપિયા લુંટીને બે શખ્સ બાઈક ઉપર નાશી ગયા હોવાની ફરિયાદ પણ નોંધાવવામાં આવી છે જો કે, અ ઘટનાને આજે દસ દિવસ જેટલો સમય વીતી ગયો છે તો પણ પોલીસ હજુ દિશા વિહીન છે અને શહેરમાં મુકવામાં આવેલા સીસીટીવી કેમેરા તેમજ જુદાજુદા વિસ્તારના પ્રાઇવેટ કેમેરાના ફૂટેજ મેળવીને તેના આધારે આરોપી શોધવા માટેની કડીઓ મેળવવામાં આવી રહી છે